**Energy Island**

Κατασκευή από την ομάδα Zante Robotics από την Ζάκυνθο για την συμμετοχή στον Περιφερειακό Διαγωνισμό Δυτικής Ελλάδας με θέμα:  «Αρχιπέλαγος Αιγαίο: Η τεχνολογία βοηθά να αναπτυχθούν τα νησιά»,κατά το σχολικό έτος 2018-2019.

Η Νησιώτικη καταγωγή μας , αλλά και τα περιβαλλοντικά προβλήματα που αντιμετωπίζουμε, παρακίνησε την ομάδα μας ώστε να κατασκευάσει ένα ενεργειακά αυτόνομο νησί το οποίο καταναλώνει μόνο πράσινη ενέργεια. Το συγκεκριμένο project επιλύει ένα πολύ σοβαρό πρόβλημα που αντιμετωπίζουν τα νησιά του Αιγαίου και όχι μόνο, αυτό της ηλεκτροδότησης αλλά και της μείωσης των ρύπων μέσω της χρήσης ηλεκτρικού λεωφορείου, το οποίο μετακινεί κατοίκους αλλά και τουρίστες από την πόλη προς την παραλία αλλά και το λιμάνι του νησιού.

Με βάση τις καιρικές συνθήκες που επικρατούν στα νησιά του Αιγαίου καθ όλη την διάρκεια του έτους, πλούσια ηλιοφάνεια τους καλοκαιρινούς μήνες με δυνατά μελτέμια κυρίως τις απογευματινές ώρες αλλά και αυξημένη βροχόπτωση με δυνατούς ανέμους του χειμερινούς μήνες σχεδιάσαμε και κατασκευάσαμε ένα ενεργειακά αυτόνομο νησί το οποίο με την χρήση αποκλειστικά και μόνο <<πράσινης>> ενέργειας δηλαδή, **αιολικής,** **υδροηλεκτρικής** και **ηλιακής** τροφοδοτεί ένα ολόκληρο νησί με **ηλεκτρικό ρεύμα** αλλά και αποθηκεύει ένα μέρος της σε σταθμούς . Από αυτούς τους σταθμούς φορτίζεται ένα **ηλεκτρικά αυτόνομο λεωφορείο** το οποίο μεταφέρει κατοίκους αλλά και τουρίστες από την πόλη στην παραλία και στο λιμάνι του νησιού με μηδενικούς ρύπους.